**Ročné zúčtovanie dane**

**Ako postupuje zamestnávateľ pri ročnom zúčtovaní dane na žiadosť zamestnanca?**

Daňovú povinnosť z príjmov zo závislej činnosti možno vysporiadať vykonaním ročného zúčtovania preddavkov na daň a podaním daňového priznania.

Ak daňovník poberal v zdaňovacom období príjmy len zo závislej činnosti a príjmy, z ktorého sa daň vyberá zrážkou, môže písomne požiadať do 15. februára roka nasledujúceho po uplynutí zdaňovacieho obdobia posledného zamestnávateľa, u ktorého si uplatňoval NČZD a daňový bonus o vykonanie ročného zúčtovania dane.

Ročné zúčtovanie a výpočet dane vykoná zamestnávateľ najneskôr do 31. marca nasledujúceho roka po zdaňovacom období.

**Ako sa vysporiada výsledok ročného zúčtovania dane?**

Pri vykonaní ročného zúčtovania môže vniknúť daňovníkovi:

* preplatok na dani,
* nedoplatok na dani.

**Preplatok dane** z ročného zúčtovania vráti zamestnávateľ zamestnancovi po vykonaní ročného zúčtovania najneskôr v aprílovej výplate.

**Nedoplatok** vyplývajúci z ročného zúčtovania zrazí zamestnancovi najneskôr do konca, v ktorom sa vykonalo ročné zúčtovanie a odvedie správcovi dane pri najbližšom termíne pre odvod preddavkov.

**Ako preukazuje zamestnanec podklady pre ročné zúčtovanie dane?**

Zamestnávateľ je povinný viesť pre zamestnanca mzdový list, výplatnú listinu, rekapituláciu miezd za každý mesiac a aj za celé zdaňovacie obdobie.